Μπρι (τυρί)

Το Μπρι (γαλλικά: Brie) είναι ένα μαλακό τυρί φτιαγμένο από αγελαδινό γάλα. Το όνομά του προέρχεται από την ομώνυμη επαρχία της Γαλλίας στην οποία παρασκευάστηκε για πρώτη φορά το τυρί αυτό. Το χρώμα του είναι ωχρό με μια ελαφριά γκρίζα απόχρωση κάτω από την επιφανειακή λευκή ευγενή ευρωτίαση. Η λευκή αυτή μούχλα είναι άγευστη αλλά φαγώσιμη.

Το Μπρι μπορεί να παραχθεί με αποβουτυρωμένο ή ημιαποβουτυρωμένο γάλα. Η πήξη του γάλακτος επιτυγχάνεται με την προσθήκη σε αυτό πυτιών και ζεσταίνοντάς το στη μέγιστη θερμοκρασία των 37°C. Το τυρί στη συνέχεια μπαίνει σε καλούπια. Το 20 εκατοστών καλούπι γεμίζει με αλλεπάλληλες λεπτές στρώσεις τυριού και στραγγίζει για 18 περίπου ώρες. Το τυρί στη συνέχεια βγαίνει από τα καλούπια, αλατίζεται, ενισχύεται επιφανειακά με μούχλα τυριού και παλαιώνεται σε υπόγειο για τουλάχιστον τέσσερις εβδομάδες. 

Σήμερα υπάρχουν πολλά είδη μπρι, με κόκκους πιπεριού, με πάπρικα, με ξηρούς καρπούς κτλ.

Μαλακά τυριά
Γαλλικά τυριά
Καπνιστά τυριά
Τυριά αγελαδινού γάλακτος